Ítalinn Carlo Ancelotti þykir nú líklegastur hjá veðbönkum sem næsti knattspyrnustjóri bæði hjá Arsenal og Everton . Arsenal og Everton eiga bæði eftir að ráða stjóra til lengri tíma eins og knattspyrnuunnendur þekkja . Ancelotti missti vinnuna hjá Napoli á dögunum en hann á að baki flottan feril sem knattspyrnustjóri og hefur stýrt mörgum stórliðunum á Ítalíu , Spáni , Þýskalandi , Englandi og Frakklandi . Hjá Everton er David Moyes næstur í röðinni og þá kemur Duncan Ferguson samkvæmt enskum veðbönkum en hann stýrir Everton um þessar mundir til bráðabirgða . Hjá Arsenal er Mikel Arteta næstur í röðinni en hann lék einmitt bæði með Arsenal og Everton . Freddie Ljungberg sem nú stýrir liðinu kemur þar á eftir . Þá er goðsögn hjá félaginu ofarlega á blaði , Patrick Vieira .